Vineri seara, pe data de 17 mai, de la ora 20, în amfiteatrul Școlii de Înalte Studii pentru Educatori și Asistenți Medicali, elevii Liceului „Borislav Petrov Braca”, în colaborare cu Fundația Protopop „Traian Oprea”, au prezentat, în cadrul Zilelor de Teatru ale Românilor din Voivodina, piesa de teatru „Făt-Frumos și prințesa Lumina Dimineții a regelui Soare”. Regizorul și coordonatorul piesei a fost prof. Sorin Ianeș.
La acest eveniment cultural au fost prezenți Daniel Bala, ministru-consilier la Consulatul General al României la Vârșeț, Daniel Răduț, președintele Fundației Protopop „Traian Oprea” din Vârșeț și președintele Uniunii Teatrelor de Amatori. Juriul, compus din mr. Adrian Sandu (președinte), prof. Mariana Golomeici și Ionel Turcoane, a urmărit cu atenție piesa de teatru.
În această piesă foarte interesantă, inspirată din basme, povești și legende, au participat 29 de elevi. Pe scenă au urcat: Alexandru Graure, Romana Putnic, Ștefan Goica, Cristina Țăran, Ștefan Seratlić, Mateia Răduț, Estera Tajkuna Teleaga, Andreas Mohan, Sara Gean, Ștefani Curia, Maria Ivașcu Bou, Marina Bera, Ana Maria Vinu, Teodora Maria Barbu, Teodora Dragodan, Ioana Giugia, Todor Onciu, Filip Bojin, Ștefan Albu, Andrei Boitar, Filip Trocea, Mihail John Gheteianț, Renato Patric Drăghici, Emanuel Cocoș, Vladimir Radin, Dario Ianeș, Dario Putnic și Nathanel Păsulă. De lumini și sunet s-au ocupat Laura Vasić și Sara Pecurar.
Vasilie PETRICĂ
Foto: Adam IONICĂ
Articolul integral îl puteți citi în numărul 21 din 25 mai